Kultura Maribor

Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Strategija razvoja kulture v Mestni občini Maribor 2022-2026
2021-09-01 08:00 - 2022-08-31 17:00 (Europe/Paris) | Maribor, Upravna enota Maribor, 2000
Mestna občina Maribor (MOM) je septembra 2021 začela s pripravo novega lokalnega programa kulture – Strategije razvoja kulture v MOM za obdobje 2022–2026 (SRK). Gre za razvojni dokument, ki bo nasledil pretekli lokalni program kulture, veljaven med letoma 2015 in 2020.
Lokalni program kulture je dokument, s katerim lokalna skupnost opredeli in razvojno načrtuje javni interes na področju kulture, prioritete, ukrepe ter cilje in kazalce za njihovo doseganje. Njegovo pripravo mestnim občinam narekuje 14. člen Zakona o uresničevanju javnega interesa za kulturo (ZUJIK). Za pripravo dokumenta je v MOM pristojen Urad za kulturo in mladino.
V skladu s potrjenimi izhodišči in metodološko zasnovo je bila na začetku septembra 2021 s sklepom župana imenovana strokovna komisija za pripravo SRK v sestavi dr. Karolina Babič, Urška P. Černe, Aleš Novak, Marko Podjavoršek in Mojca Redjko. Koordinator skupine je mag. Klemen Brvar, vodja Urada za kulturo in mladino.
Strokovna komisija je v izhodišče priprave SRK postavila ključne cilje: kulturo celostno osvetliti in jo premisliti iz različnih vidikov, skupnostno uskladiti pogled na prihodnji razvoj kulture, upoštevati integrativni pristop v skladu s sodobnim, trajnostnim načinom bivanja ter pripraviti uresničljiv, a hkrati ambiciozen razvojni dokument z razvojnimi usmeritvami za daljše časovno obdobje.
Proces nastajanja SRK je razdeljen na več faz, ki si načeloma sledijo linearno, a se tudi prepletajo. Analitična in participativna faza sta bili ob koncu januarja 2022 v veliki meri zaokroženi, strokovna komisija je trenutno v fazi sinteze. Sledila bo sklepna faza – javna obravnava osnutka SRK in njegova redakcija na osnovi ugotovitev ter sprejem in potrditev strategije v Mestnem svetu MOM.
*
V analitični in participativni fazi je bila izvedena množica aktivnosti. Opravljen je bil pregled uresničevanja ukrepov Lokalnega programa za kulturo 2015–2020, ki omogoča sistematičen in poglobljen vpogled v vključevanje ciljev in uresničevanje ukrepov preteklega razvojnega obdobja (dokument je dostopen tukaj). Delovna skupina je segmentirala dvanajst ciljnih skupin, ki jih je vključevala na različne načine: preko diferenciranih anket, spletnih vprašalnikov, individualnih pogovorov, delovnih srečanj fokusnih skupin, panelnih srečanj, področnih predstavitev in razprav.
Pregledani so bili evropski in državni strateški dokumenti na področju kulture ter na stičnih področjih, obravnavana so bila področja delovanja nevladnih organizacij, ki delujejo v kulturi, in samostojnih kulturnih ustvarjalcev, javnih kulturnih zavodov, ljubiteljske kulture, zainteresirane javnosti (nagovorjeni so bili ustvarjalci, producenti, premišljevalci kulture), splošne javnosti, organizacij znanja in kulturno-umetnostne vzgoje, delovanja kulturno-kreativnih industrij, socialnega vključevanja na področju kulture, delovanja mestnih četrti in krajevnih skupnosti ter področje večkulturne in mednarodne skupnosti; prečesani so bili kulturno turistični potenciali; k sodelovanju so bili povabljeni mestni svetniki in svetniške skupine. Za izbrana področja ustvarjanja so ekspertize pripravili zunanji področni strokovnjaki.
Doslej je v procesu priprave strategije na različne načine sodelovalo čez 1.000 posameznikov.
Mestna občina Maribor

Anton Nowak, slikar in grafik (1865– 1932)
2022-01-29 00:00 - 2022-05-15 00:00 (Europe/Paris) | Maribor center / UGM Kabinet (Strossmayerjeva 6, Maribor)
Umetnostna galerija Maribor predstavlja prvo razstavo v Mariboru rojenega slikarja Antona Nowaka.
Bil je akademsko šolan slikar, ki se je v svojem času uveljavil na Dunaju, bil je ustanovni član dunajske secesije, vodil je slikarsko šolo v Brnu – v Mariboru in Sloveniji pa je ostal domala povsem neznan.
Dela iz umetnikove zapuščine je Pokrajinskemu muzeju Maribor leta 1945 podarila umetnikova sestra, ki je do konca druge svetovne vojne z družino živela v Mariboru. Okrog 70 Nowakovih slik je nato postopoma prešlo v zbirko Umetnostne galerije Maribor, nekaj jih je ostalo v zbirki Pokrajinskega muzeja Maribor. O umetniku je bilo do pred kratkim znanih le nekaj osnovnih biografskih podatkov, zato sta se obe instituciji posvetili raziskovanju njegovega življenja in umetniškega opusa.

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Anja Jerčič Jakob / Ilustracije
2022-02-10 10:00 - 2022-05-08 00:00 (Europe/Paris) | Maribor center / Strossmayerjeva 6
Anja Jerčič Jakob, slikarka in pedagoginja, v UGM Šopu predstavlja še en pomemben vidik svojega ustvarjanja – ilustracijo.
Predvsem gre za knjižno ilustracijo za otroke, ki jo je objavljala v otroški reviji Galeb. Od leta 2016 pa so nastale tudi štiri slikanice, v katerih likovno dopolnjuje pesmi Jureta Jakoba. Ilustriranje ni Anjino primarno področje ustvarjanja, in ker ni v ilustratorski rutini, ji prav to ponuja več možnosti eksperimentiranja in raziskovanja različnih tehnik in izrazov. V vsaki slikanici je nastal svojstven likovni jezik, ki je z izrazito slikarsko govorico spregovoril v sozvočju z besedami. Zadnja slikanica z naslovom Vranja potovanja je izšla 2021. Vrane, ki potujejo s kolesi, čolni, baloni in si samo od daleč ogledujejo hrupne avtomobile ali pošastnega črva – avtobus, so priklicale idejo črno-belega v tehniki izpiranke. Tehnika umetnici ponuja velik izziv, saj ji končno upodobitev razkrije šele v zadnji fazi izpiranja z vodo.

Povezava do originalnega članka

FOTONATEČAJ ZA FOTOGRAFIJO ČETRTLETJA – ZIMA
2022-02-14 00:00 - 2022-03-30 00:00 (Europe/Paris) | Fotogalerija Stolp Židovska ulica 6 Maribor, Upravna enota Maribor, 2000 Slovenia
Pred desetletji, smo se člani kluba dobivali dvakrat tedensko, vsak torek in četrtek. Srečanja so bila intenzivna polna konstruktivnih debat, kritik fotografij. Potekalo je tudi mesečno klubsko tekmovanje za fotografijo meseca. Nov čas, nova država, zadnja leta pa tudi omejevanja gibanja zaradi covida 19, je postalo društveno delovanje okrnjeno. Zaprli smo se med štiri stene, pred računalnike, osebnih stikov skorja ni več. V želji da obudimo društveno življenje, ga prilagodimo novemu času uvajamo klubsko tekmovanje za fotografijo četrtletja. Zmagovalec četrtletja bo prejel malo zlato značko fotokluba maribor. Tema prvega četrtletja je zima. Fotografije v digitalni obliki naj bodo velikosti vsaj 2400 pix po daljši stranici, v jpg formatu 9. Vsaka datoteka naj bo poimenovana z imenom in priimkom avtorja in naslovom dela. Npr.: mojca_kos_zima.jpg. Vsak avtor lahko pošlje po eno fotografijo, na naslov: kolekcija.fkmb@gmail.com, do 30.marca 2022, s pripisom fotografija četrtletja zimaFotografije, ki ne bodo ustrezale predpisanim kriterijem, komisija ne bo obravnavala. Strokovna komisija iz vrst US Fotokluba bo izbrala zmagovalno fotografijo četrtletja. Zmagovalna fotografija bo objavljena na spletni strani kluba in na FB strani fotokluba maribor. Konec leta pa bo projekcija nagrajenih fotografij na velikem monitorju v Fotogaleriji STOLP. Sodelujejo lahko vsi člani kluba s poravnanimi obveznostmi.
Veselimo se vašega sodelovanja.

Povezava do originalnega članka

LITERARNI NATEČAJ ZALOŽBE LITERA ZA NAJBOLJŠI ROMAN
2022-02-21 00:00 - 2022-09-15 00:00 (Europe/Paris) | založba Litera
Založba Litera ob svoji dvajsetletnici delovanja razpisuje javni natečaj za nagrado novo obzorje za najboljši slovenski roman v vrednosti 12.000,00 EUR. Nagrada vključuje honorar za izid nagrajenega romana pri založbi Litera v letu 2023.
Avtorji/-ice lahko sodelujejo s svojim avtorskim, še neobjavljenim romanom v slovenskem jeziku, ki ne obsega manj kot 7 avtorskih pol in več kot 15 avtorskih pol, pri čemer šteje ena avtorska pola 30.000 znakov s presledki. Natečaj vključuje tudi žanr kriminalke.
Svoja dela naj sodelujoči/-e pošljejo v tiskani obliki na naslov: Založba Litera, Gosposvetska c. 83, 2000 Maribor (s pripisom Za natečaj novo obzorje) najpozneje do 15. 9. 2022. V e-obliki naj sodelujoči/-e pošljejo dela na e-naslov
natecaj.litera@gmail.com.
Komisija, ki jo sestavljajo dr. Alojzija Zupan Sosič, mag. Gabriela Babnik in Aljaž Krivec, bo izbrala peterico najboljših del in razglasila prejemnika/-ico nagrade novo obzorje najpozneje do 15. 11. 2022. Ostala štiri dela bo založba Litera odkupila za izid v letu 2023. Komisija si pridržuje pravico, da nagrade ne podeli nobenemu od prispelih del.

Povezava do originalnega članka

Vlatka Škoro: Pol človek, Paul Newman in Krdelo
2022-03-04 19:00 - 2022-04-09 00:00 (Europe/Paris) | Maribor center / MMC KIBLA / KiBela (Ulica kneza Koclja 9, Maribor)
Vljudno vabljeni na samostojno razstavo hrvaške kiparke Vlatke Škoro.
Otvoritev: petek, 4. marca 2022, ob 19. uri v KiBeli.
Živalske skulpture, ki se jim je umetnica posvetila v zadnjih letih, nas navdajajo z neko domačnostjo in celo ljudskostjo. Kljub realističnemu videzu globlji pogled razkriva njihove značaje, subtilno psiho. Krdelo afriških psov in monumentalno antropomorfno bitje, čigar človeško-živalske poteze se zdijo bizarne, v svoji fascinantnosti nosijo sporočilo o svetu in človeku ter njuni simbiozi in odgovornosti do narave.
Odpiralni čas:

pon-pet: 10.00-18.00
sob: 10.00-14.00

Povezava do originalnega članka

STIK – skupinska razstava študentk_ov ALUO
2022-03-10 18:00 - 2022-04-15 18:00 (Europe/Paris) | K18WD-30
STIK – skupinska razstava študentk_ov ALUO
Vabljena_a na otvoritev skupinske razstave študentk_ov ALUO, Kontakt, ki bo v četrtek, 10. 3. 2022 ob 18.00 v K18WD-30* v Vetrinjskem dvoru.

Razstavljajo študentke in študenti Akademije za likovno umetnost v Ljubljani: Ajda Podgorelec, Dora Dacar, Lara Ocvirk, Patricija Pirc, Hana Zadnikar, Ana Marija Palir Nina Munih, Mark Šircel, Lucija Klauž in Januš Suša

Razstava bo na ogled do 15. 4. 2022 vsak delavnik med 10.0010.00 in 15.00.15.00. Po predhodnem dogovoru je ogled možen tudi ob drugih urah.

Z željo raziskati meje pojma stik, umetnice in umetniki pojem secirajo znotraj lastnih specifičnih polj zanimanja in v različnih medijih, ki obsegajo slikarstvo, kiparstvo, film, video in intermedijske projekte. Avtorice in avtorja, ki so še vedno v procesu intenzivnega izpraševanja in oblikovanja lastnega pogleda na širše okolje, preizkušajo hipotezo, da je med njihovimi gledišči in razumevanji tega pojma ter njihovimi različnimi umetniškimi pristopi, mogoče vzpostaviti povezavo. Vsem je namreč skupno, da gre za njihov prvi stik z razstavnim prostorom in mehanizmom razstavljanja. Osredotočajo se na točke kontakta v procesu nastanka in razstavljanja umetniškega dela – stik med umetnico ali umetnikom in materialom, nastalim umetniškim delom in razstavnim prostorom ter širšim okoljem, gledalko in gledalcem. Proces vzpostavljanja stika med temi točkami razumejo kot pomembnejši od posameznega umetniškega dela, katerega dokončanje je v mnogih primerih ponujeno gledalcu. Umetnice in umetnika tematizirajo kontakt kot način nadzora v digitalnem okolju, ki se stika in preteka v fizično, v katerem beležijo in raziskujejo stike, ki oblikujejo človekovo osebnost ali oblikujejo okolje za stik naključnih obiskovalcev ter razmišljajo o vlogi takšnih ali drugačnih stičišč v vsakdanjem življenju.

* Razstaviščno dejavnost Galerije K18 Pekarna Magdalenske mreže začasno nadaljuje v prostorih Razstavišča Vetrinjski, Vetrinjski dvor – Narodni dom Maribor, Vetrinjska ulica 30 >> K18WD-30.

Dogodek bo potekal v skladu s priporočili NIJZ za preprečevanje in obvladovanje okužb koronavirusa.

Razstavo pripravljamo v sodelovanju z Vetrinjskim dvorom – Narodni dom Maribor.

18. Festival komedije Pekre
2022-03-11 - 2022-04-03 | Dom kulture Pekre
KORONAVIRUS NI ŠALA,
PRAV ZATO SE MORA KOMEDIJA NADALJEVATI
Dve leti je minilo odkar smo bili po samo dveh odigranih predstavah na pekrskem odru prisiljeni odpovedati Festival komedije Pekre. Dve leti, odkar se je javno življenje, kot smo ga poznali, ustavilo.
Najprej za dva tedna. Potem dlje. V upanju, da nam bo uspelo s festivalom nadaljevati, smo ga prestavili prvič, v mesec maj. S težkim srcem in veliko prilagoditvami nato še v september leta 2020, a ni nam bilo usojeno. Prvič v zgodovini festivala smo ostali brez smeha, brez veselja in brez pobega k našim najljubšim … veseloigram. Tako smo bili prikrajšani za tisto, česar se v vsako letu v marcu najbolj veselimo – za odbite komedije s krasnimi igralci. Za fantastične režije z izjemnimi kostumi, predanimi odrskimi delavci in tehničnim osebjem.
Lani smo ga z veliko mero sreče izpeljali, okrnjenega. Pa vendar. Uspelo nam je. Čeprav težko, z veliko manj obiska kot sicer. Naše občinstvo je bilo prestrašeno. Korona nam je vsem vzela veliko. Naše drage, našo sproščenost in naše komedije. Ampak, mi se ne damo. Pekrčani smo posebni ljudje. Podobno kot leta 1991 tudi zdaj vztrajamo in ostajamo. Zato, pozdravljen 18. Festival komedije Pekre, najboljši festival ljubiteljskih dramskih skupin v Sloveniji in zamejstvu! Pa čeprav s PCT, maskami in medsebojno razdaljo.
Aleksandra Lovrenčič

PROGRAM

Razstava: ninapišezgodbe
2022-03-21 18:00 - 2022-04-07 18:00 (Europe/Paris) | Vetrinjski dvor
Na dan poezije, 21. marca, bomo ob 18. uri otvorili razstavo del Nine, ki piše zgodbe.
ninapišezgodbe o sebi pravi:
“So mi rekli, da preveč govorim … pa sem začela raje pisat.”
Po dogodku sledi druženje ob vinu v Wetrinsky café.
Več o avtorici in razstavi:
ninapišezgodbe. No, saj v njih tudi živim. Predvsem takrat, kadar obupano iščem ljubezen na ulici, zvečer, tam, kjer je ni. Misliš, da sem tukaj, da sem opažena, ko sebe več ne najdem, in da še v temi iščem izgovore? Da se rada utapljam v čajnih žličkah upanja in veselo štejem poljube, kadar prečkam rdečo na prehodu za pešce?
Razstava bo na ogled do 7. 4. 2022.

Organizira: Tovarna urbane kulture

Povezava do originalnega članka

Razstava: Platforma konS v Mariboru (2019-2023)
2022-03-22 10:00 - 2022-04-15 18:00 (Europe/Paris) | Galerija Media Nox
Mladinski kulturni center Maribor, platforma konS in Galerija Media Nox od 22. marca do 15. aprila vabijo na ogled razstave Platforma konS v Mariboru (2019–2023), na kateri bodo predstavljena dela, ki so bila doslej ustvarjena pod okriljem aktivnosti platforme konS.
Mladinski kulturni center Maribor ima skozi nacionalno Platformo za sodobno raziskovalno umetnost – konS – priložnost, željo in tudi evropska kohezijska sredstva, da postavi ter mestne deležnike poveže v izobraževalno vozlišče za vse generacije in vse nivoje znanj, da vzpostavi povezovanje sodobnih raziskovalnih umetnosti z Univerzo v Mariboru in inštituti ter zgradi mostove do gospodarstva.
Skozi nadgradnjo dosedanje in vzpostavljanje nove infrastrukture projekt odpira prostore inovacij, ki nam jih preplet umetnosti, znanosti in tehnologije ponuja. Galerijsko-dokumentarna postavitev Platforma konS v Mariboru (2019–2023) v prostorih Media Nox ponuja pregled dela do zdaj in vizijo za naprej.
Več o platformi konS: https://kons-platforma.org/

Povezava do originalnega članka

5. Festival sprehodov
2022-03-25 00:00 - 2022-04-02 00:00 (Europe/Paris) | Maribor center / Maribor
Festival odkrivanja zgodb Maribora! Skupaj z Rajzefibrom, programom društva Hiša!, se bomo ponovno sprehajali ter odkrivali bolj in manj skrite zgodbe Maribora, ki jih je mogoče najti med zidovi, na ulicah in trgih, visoko nad strehami ali globoko pod površjem.
Festival sprehodov se v svoji peti izvedbi končno vrača zopet na svoj spomladanski termin – družili in sprehajali se bomo med 25. marcem in 2. aprilom. Kot vedno, vas tudi tokrat čaka pisana paleta sprehodov in zanimivih tem, večere pa bomo tradicionalno namenili Sprehajanju misli, pogovorom o temah, ki se tičejo našega mesta, njegovi zgodovini in dediščini ter načinom, kako te danosti čim bolje predstaviti. Ponovno bomo odprli perečo temo Piramide, griča, na katerem se je pričela pisati mestna zgodovina, ter po treh letih preverili, kaj se je okoli načrtov, ki so bili predstavljeni na prvem tovrstnem pogovoru leta 2019, premaknilo naprej.
Letos na Festivalu sprehodov uvajamo tudi novost. En dan festivala bomo namenili šolam in ter sprehodom, ki so jih pripravili oni – da spoznamo mesto skozi oči mladih, kaj v njihovem domačem kraju zanima njih, kako ga čutijo oni. Upamo, da se bo novost “prijela” in da bo naslednje leto k Festivalu pristopilo še več šol ter da morda kdaj v prihodnosti iz tega nastane celo povsem njihov, šolski Festival sprehodov. Pravijo, da na mladih svet stoji – naj končno spozna to tudi mesto.

Povezava do originalnega članka

Teden restavracij
2022-03-25 00:00 - 2022-04-03 00:00 (Europe/Paris) | Maribor center
Najbolj okusni teden leta.
Teden restavracij predstavlja vrhunsko slovensko kulinariko po prijazni ceni
V Tednu restavracij sodelujejo najboljše slovenske restavracije in chefi, ki dvakrat letno v desetih dneh predstavijo svoje znanje v treh hodih. Cena za to priložnost kreiranih menijev je prijazna do gostov.
Odlična kulinarika štajerskega območja in njeni kreatorji vas pričakujejo v:

Miza za štiri ♥♥♥
City Terasa ♥♥
Steakhouse Rožmarin ♥
Fudo ♥
Gostilna pri Lešniku ♥
Vino & turizem Valdhuber ♥
Restavracija Leonardo☻

Cena menijev:
Teden restavracij (1 srček in nasmešek) = 21,00 €
Dodatek za 2 srčka = 2,00 €
Dodatek za 3 ali 4 srčke = 6,00 €
Rezervacije se odprejo 14. marca.

Povezava do originalnega članka

Peter Pan
2022-03-27 11:00 (Europe/Paris) | Maribor center / Narodni dom Maribor, Dvorana generala Maistra (Ulica kneza Koclja 9, Maribor)
Predstava cikla Kekec
Peter Pan ali fant, ki ni hotel odrasti.
5+
Zgodba o Petru Panu je zgodba o večnem odraščanju. Peter Pan si želi za vselej ostati otrok, saj je prepričan, da nas odraščanje oropa domišljije in postanemo dolgočasni. Gre za eno najbolj znanih in slovitih pravljic na temo odraščanja, spoznavanja novih občutkov in sprejemanja odgovornosti, pri tem pa je obdana z veliko mero čarobnosti in simbolike.
Peter Pan se noče postarati, noče niti zrasti, želi si leteti, se bojevati s kapitanom Kljuko in raziskovati deželo Nije. Ta prebrisani in poskočni fant osvaja otroško domišljijo in srca po vsem svetu že več kot sto let, njegova podoba pa je zaživela že v mnogih filmih, muzikalih, predstavah in knjigah.
Predstava traja 75 minut.

Neoštevilčeni sedeži

Po predstavi Kekčeve poustvarjalnice: otroške kreativne delavnice na temo predstave.

Povezava do originalnega članka

Hommage prevajalki Eriki Vouk
2022-03-28 19:00 (Europe/Paris) | Lutkovno gledališče 2a Vojašniški trg Maribor, Upravna enota Maribor, 2000
nemški jezik
selektorica Urška P. Černe
izbrana prevajalka Erika Vouk

Veliki prevod Fausta tedaj še manj znane Erike Vouk doslej še ni bil prevodoslovno obravnavan, in tudi ne primerno recipiran. Nagrajeni slovenski pesnici se bomo torej tokrat na Prevodnem Prangerju poklonili kot prevajalki.
Vstopnice za Prevodni Pranger so na voljo v spletni prodaji in na blagajni Lutkovnega gledališča po 5 € (za študente in upokojence 4 €). Brezposelne osebe imajo s potrdilom brezplačen vstop. Izkupiček od prodaje bomo namenili prevodni dejavnosti.
Dogodki bodo v živo tudi predvajani na Facebook strani Prevodni Pranger.
Iz oči v oči
Vodstvo festivala Prevodni Pranger za vsak pogovor izbere en tuj jezik in selektorja_ico, ki v fokus večera postavi dve knjigi ali revijalni/radijski objavi prevajalca ali prevajalke, za kateri je mnenja, da ju je treba osvetliti. Izbira po svoji neodvisni presoji, a upošteva obvladljivost gradiva po obsegu (tudi za občinstvo, za katerega je zaželeno, da gradivo pred prireditvijo prebere), posega po različnih izbiralskih pristopih. Izbor in argumentacijo prevodnih rešitev komentira vabljeni diskutant. Tako selektorica in diskutant(ka) »iz oči v oči« pojasnita svoja mnenja ustvarjalki oziroma ustvarjalcu prevoda, ki ima priložnost odškrniti pogled v svojo prevajalsko delavnico ter razkriti manj znana dejstva ali besedilna mesta, ki sta jih razpravljavca nemara interpretirala po svoje.

Kako smo prišli do sem?
2022-03-29 15:30 (Europe/Paris) | IntimniOder.GT22
IntimniOder.GT22
Gregor Zorc in Matej Recer, dva izjemna pripovedovalca zgodb, nas igrivo potisneta v vrtinec različnih časovnih obdobij, osebnih zgodovin, zgodb svojih staršev, znancev in neznancev.
Vstopnina: 7 € / 5 € za dijake, študente, samozaposlene in upokojence / 0 € za brezposelne in invalide. Število mest je omejeno.
Vstopnice so na voljo TUKAJ.
Poleg spletnega nakupa zbiramo tudi rezervacije na rezervacije@moment.si. Rezervirano vstopnico prevzamete najkasneje 15 minut pred začetkom.

Povezava do originalnega članka

Farma Orwell
2022-03-29 20:00 (Europe/Paris) | Mali oder
Luka Marcen in Tatjana Doma po motivih besedil Georgea Orwella
Režija: Luka Marcen

Premiera: 25. februar 2022, Mali oder

Farma, ki govori o tem, česar nočemo slišati
Ko začnem razmišljati o svobodi, osebni ali družbeni, ne morem mimo Georgea Orwella – moža, ki je tako neskočno in hkrati tako artikulirano, kritično ljubil resnico in svobodo. Moža, ki je tako zelo razumel ustroj sveta, da si je znal še predobro predstavljati, kako bo izgledal in deloval svet tudi dobrih 70 let po njegovi smrti. Orwell se je zavedal, da svet, v katerem živimo, verjetno ni najboljši od vseh zamisljivih svetov in niti ne gre na bolje. Vse svoje življenje si je prizadeval za
izboljšanje položaja zatiranih in prezrtih ter o tem brez zadržkov govoril v svojih publicističnih in literarnih besedilih. Glasno in pogumno je zagovarjal socialistična načela, obenem pa nasprotoval tako komunizmu kot izkoriščevalski kapitalistični miselnosti. S tem se je poudarjeno ukvarjal tako v svojih kultnih romanih (Živalska farma, 1984) kot tudi v svojih izjemnih, stilsko briljantnih esejističnih besedilih.
V središču Orwellovega interesa je torej človek, razpet med vse mogoče sisteme in njihove interese. Človek, ki si ga je treba podrediti in ga voditi po svoje: imeti od njega ob čim manj stroških čim več profita. Ko se torej Orwell ukvarja s svobodo, se vedno ukvarja tudi s principi in z mehanizmi manipulacije, podrejanja, nadzora, regulacije vsakdanjega življenja … O tem gagajo, čivkajo, lajajo in krulijo že živali na Orwellovi Živalski farmi. In vse to je zelo podobno temu, kar je dobra tri
desetletja kasneje Michael Foucault opredelil kot moderno obliko dresure. Kot novo obliko prakticiranja moči suverena, ki najkasneje od konca 18. stoletja dalje nastopa v mnogoterih oblikah. Moč, ki lahko mirno sobiva z drugimi oblikami moči. Moč nadzora, ki ob samem nadzorovanju zahteva podrejenost, katere učinek je občutek krivde, “spoznanje”, da se moramo popraviti. Moč, katere rezultat sta pohlevnost in posledično nekritično sprejemanje družbenega vzorca, namesto da bi ga presekali s
spremembo. Kaj poleg tega sploh še ostane človeku? Koliko človeka sploh še ostane? Kako vztrajati v takem svetu in kako imeti še naprej občutek, da živiš? Je tisto, kar ostane, res le nekaj do cela zrežiranega in vnaprej pripravljenega? Je le televizijski (resničnostni) šov?
Naj nas to ne preslepi: tudi z zavedanjem vsega tega, s poglobljenim branjem Orwella, Foucaulta, Koopmana in drugih, z artikulirano mislijo na upor in z zvezkom z mislimi proti sistemu (tako kot Winston Smith iz romana 1984) nismo zares pripravljeni na boj s sistemom. Sistem nas bo vselej neopazno prehitel za korak ali dva. In nekdo nas bo gledal, kako se neusmiljeno borimo, prepričani, da smo visoko nad tem, da nas lahko kdo podredi, nadzoruje ali manipulira. A ni prav v tem največja
preslepljenost?
Farma Orwell v režiji Luke Marcena, predstavnika najmlajše generacije slovenskih režiserjev, bo ob sodelovanju izkušene dramaturginje Tatjane Doma poskušal v formi varieteja Orwellove misli in besede brati tudi skozi današnji zgodovinski trenutek. Ob tem pa premišljevati o principih in mehanizmih manipulacije, nadzora in svobode, ki si jo moramo nujno izboriti sami. Kajti kot nekje zapiše Orwell: “Najhuje je to, kar pride potem.”

Zasedba
Napoleon – Vladimir Vlaškalić
Dama – Eva Kraš
Cvilko – Vojko Belšak
Minimus – Mateja Pucko
Rdečko – Maša Žilavec
Debelinko – Liza Marijina
Avtorja uprizoritvene predloge Luka Marcen in Tatjana Doma, dramaturginja Tatjana Doma, scenografinja Sara Slivnik, kostumografinja Ana Janc, avtor glasbe Mitja Vrhovnik Smrekar, koreografinja Lara Ekar Grlj, oblikovalec svetlobe Andrej Hajdinjak, lektorica Metka Damjan

Povezava do originalnega članka

Gajaš, brez maske
2022-03-29 20:00 (Europe/Paris) | Maribor center / Maribor
Monodrama
»Pišti Gajaš de maske na sebi nosa ne!« Petelinji zajtrk – se znova nadaljuje: Pišti Gajaš (Vlado Novak), avtomehanik iz filma Petelinji zajtrk (2007), znova v akciji! Po veliki uspešnici Gajaš, arestant izpod peresa letošnjega Prešernovega nagrajenca Ferija Lainščka slovenski filmski, televizijski in gledališki igralec Vlado Novak, tokrat brez maske na obrazu in brez pretirane distance, spregovori o svojem življenju ter naredi zaključni obračun. Gajaš mora ven, na svobodo! Zunaj pa … povsod same omejitve … Kratkočasno in zabavno! Tudi takšno, da se zamisliš! Predstava traja 60 minut.

Povezava do originalnega članka

Viktorija 2.0
2022-03-29 20:00 (Europe/Paris) | IntimniOder.GT22
Avtorski projekt dramskega gledališča, lutk, predmetov in video-tehnologije.
Zmagovalci so samozavestni. Zmagovalci so strastni. Zmagovalci se cenijo.
Predstava bo uprizorjena v okviru platforme Trigger. *Predstava bo v angleščini.
Igra: Zala Ana Štiglic
Režija: Zoran Petrovič
Vstopnina: 7 € / 5 € za dijake, študente, samozaposlene in upokojence / 0 € za brezposelne in invalide. Število mest je omejeno.
Vstopnice so na voljo TUKAJ.
Poleg spletnega nakupa zbiramo tudi rezervacije na rezervacije@moment.si. Rezervirano vstopnico prevzamete najkasneje 15 minut pred začetkom.

Povezava do originalnega članka

Improške: »Glasovi«
2022-03-30 15:00 (Europe/Paris) | Veliki atelje
Improvizirana celovečerna predstava, ki se dotika teme notranjih glasov in različnih načinov, na katere se ti kažejo zunanjemu svetu. Glasovi so se rodili iz samote karantene. Večina odrskih likov in resničnih oseb se je v zadnjem času izolirala, družbo pa so jim/nam delali najrazličnejši glasovi: tisti iz novic, prijatelji_ce na daljavo, glasovi lastnih čustev in (za)misli, zraven pa še kriki in tišina, ki se je razprostirala med njimi.

Vsake toliko smo se vprašale o soglasjih in razglašenosti v nas samih in med nami in svetom. Smo varne, svobodne, se sploh še imamo? Ali obstajamo kot celostne in enotne osebe? Nas kdo sliši? So si naši glasovi med seboj kontre? Ali lahko skupaj sploh še kaj dosežemo?
Notranji glasovi so del vseh nas, nas strašijo, spodbujajo, grajajo, opominjajo, … Prihajajo v različnih oblikah, ob različnih časih, včasih so naši prijatelji in včasih naši sovražniki. Ljudje najdemo raznovrstne načine, kako se soočati z lastnimi glasovi: jih poslušati, zatreti, preslišati, objeti. Ustvarjalke iščemo načine, kako izraziti notranje glasove, kako reagirati na glasove drugih, kako iskati sozvočje ali se ga izogibati in kaj s seboj prinese odločitev, da svoj glas postaviš
nasproti drugega.
Koncept in igra: Olivija Grafenauer, Mistral Majer, Urša Strehar Benčina, Sara Šoukal
Glasba: Luka Seliškar
Oblikovanje luči: Veronika Hana Grubič
Kostumi: Tina Žen
Fotografije: Maruša A. Rems
Improške so odprta, nehierarhično organizirana skupina improvizatork, ki deluje pod okriljem Društva IMPRO. V okviru skupine raziskujejo vprašanja spola in se lotevajo različnih projektov, kjer se poigravajo s subverzijo. Improške članicam predstavljajo varno skupnost, v kateri lahko raziskujejo, se razvijajo, preizkušajo svoje meje in iščejo različne oblike izraza skozi improviziran performans. Članice so se srečale leta 2014 na navdihujoči delavnici o spolu v gledališki improvizaciji, se
povezale in aktivirale, od takrat pa so izvedle več produkcij, nastopile na festivalih Rdeče zore, Igraj se z mano, Goli oder, Sindikat odklonskih entitet, Dobimo se pred Škucem, Rdeči revirji, Kavč festival idr.

Produkcija: Pekarna Magdalenske mreže Maribor, SobaZaGosteMaribor
Soorganizatorstvo: Društvo ZIZ, Društvo IMPRO

Povezava do originalnega članka

Zakulisje dela kreativnih direktorjev
2022-03-30 19:00 (Europe/Paris) | Večnamenska dvorana
Kreativnost uporabljamo vsak dan, v vseh poklicih, od kuharja in slaščičarja, pa vse do grafičnega oblikovalca in kreativnega direktorja. Za zadnjega smo verjetno vsi že slišali, a malokdo ve, kaj kreativni direktorji pravzaprav počnejo. Morda iščejo ideje in zamisli? Usmerjajo kreativni tim pri iskanju novih rešitev? Ustvarjajo nove projekte, ki so zanimivo za širšo javnost?
Pridružite se nam na okrogli mizi, ki bo gostila kar nekaj kreativnih direktorjev in z nami potuj v svet kreative, inovativnih idej in svežih, sodobnih zamisli. Dogodek je brezplačen, obvezna je le informativna prijava na https://bit.ly/3tGihpZ.

Tine Lugarič je soustanovitelj in kreativni direktor multidisciplinarnega studia Trampolin. Svoje znanje pogosto deli na različnih dogodkih, kot so TEDx, Creative Mornings, Pecha Kucha.
Uroš Goričan je kreativni direktor pri podjetju Herman&partnerji in strokovnjak na področju brandinga, komunikacijske strategije in vsebinskega načrta. Z vsebinami in mediji se je ukvarjal kot programski direktor za mobilne in spletne portale.
Matjaž Germ je strokovnjak za komuniciranje na področju tržnega komuniciranja, kot kreativni direktor pa je ustvarjal v največjih slovenskih oglaševalskih agencijah in snoval komunikacijske rešitve za ključne slovenske in mednarodne znamke.
Milena Jakovljević je strateška direktorica DROM agencije, ki deluje v širokih projektnih ekipah, kjer poskrbi za raznolikost mnenj in kreativnih rešitev.

Povezava do originalnega članka

Tadej Toš: V živo
2022-03-30 20:00 (Europe/Paris) | Maribor center / Narodni dom Maribor, Dvorana generala Maistra (Ulica kneza Koclja 9, Maribor)
TT celice – najučinkovitejše zdravilo.
Nenehno razprodane vstopnice za gostovanja Tadeja Toša so podatek, ki zgovorno priča o tem, da se med Slovenci še vedno širi virus fukjenitisa.* Zato je Toš terapija kot edino doslej odobreno in preverjeno učinkovito zdravilo nujno potrebna. Bolj kot kdaj koli! Ne zgolj zaradi smeha, ki preverjeno pozitivno učinkuje na zdravje, ampak tudi zaradi Tadejeve sposobnosti, ki je v teh čudnih časih prava redkost: v slogi in dobri volji združiti Slovence najrazličnejših plemenskih pripadnosti in prepričanj. Tako nastanejo TT celice, ki učinkovito opravijo s frustracijami, jezo, apatijo in ostalimi simptomi bolezni. Pridružite se torej skupniski Toš terapiji, izkoristite priložnost, da vsaj kako uro preživite v vsesplošni slogi s sonarodnjaki in se ob tem še imenitno zabavate. Ni boljšega za zdravje, verjemite!
Neoštevilčeni sedeži.

Povezava do originalnega članka

Čez sedem let vse prav pride / Razstavni inkubator
2022-03-31 19:00 - 2022-04-28 19:00 (Europe/Paris) | GT 22 22 Glavni trg Maribor, Upravna enota Maribor, 2000 Slovenia
Otvoritev razstave na temo (ne)ekološke mode:
ČETRTEK, 31. 3. 2022 // 19.00 // na ogled do 28. aprila
Razstavljajo: Gaja Đukanović Babič, Zala Hrastar, Anja Kužnik, Lara Mavrič, Samanta Pahole, Irena Skotnik, Tomaž Tomljanović, Nejc Trampuž, Helena Vrbanac, Tjasha Zavec, Neža Ambrožič, Tisa Praprotnik
Več na: https://fb.me/e/5tq6COvd5

𝕍𝕒𝕓𝕝𝕛𝕖𝕟𝕚 𝕟𝕒 𝕠𝕥𝕧𝕠𝕣𝕚𝕥𝕖𝕧 𝕣𝕒𝕫𝕤𝕥𝕒𝕧𝕖 𝕧 č𝕖𝕥𝕣𝕥𝕖𝕜 𝟛𝟙. 𝟛. 𝕠𝕓 𝟙𝟡.𝟘𝟘 𝕧 𝔾𝕋𝟚𝟚!

Razstavljajo: Gaja Đukanović Babič, Zala Hrastar, Anja Kužnik, Lara Mavrič, Samanta Pahole, Irena Skotnik, Tomaž Tomljanović, Nejc Trampuž, Helena Vrbanac, Tjasha Zavec, Neža Ambrožič, Tisa Praprotnik
Razstavni inkubator je eksperimentalni projekt aktivističnega gibanja Mladi za podnebno pravičnost (MZPP) in umetniške skupnosti oz. izobraževalnega laboratorija GT22 v Mariboru. Inkubator je nastal kot del pilotnega Tedna eko mode, ki skozi različne dogodke in aktivnosti (https://fb.me/e/1nuZP9QJf) naslavlja problematiko hitre mode in ekološke alternative ustaljenim modnim praksam.

V skladu z željo po iskanju novih, eksperimentalnih modelov delovanja in v skladu z vrednotami MZPP smo zastavile_i tudi princip poteka priprav na razstavo in njen format. V kolektivnem duhu smo avtorice_je kar se da vključili v razstavne procese: vse_i, ki so delo poslale_i na poziv, so tudi sodelovale_i pri izboru del, naslova razstave in postavitve. Na razstavi Čez sedem let vse prav pride se predstavlja 12 avtoric in avtorjev iz različnih ustvarjalnih smeri, različnih starosti in z različnimi strokovnimi znanji; od modnih oblikovalcev_k in umetnikov_ic, do oseb z doktoratom naravoslovnih ved, študentk_ov in srednješolk_cev. Dela, ki so ustvarjena v različnih medijih bodisi nosijo kritiko škodljivih modnih praks bodisi razstirajo nove poti in primere dobrih trajnostnih praks ter tako tvorijo skupnosten poziv javnosti h korenitim spremembam.
Modna industrija je drugi največji porabnik vode in proizvede do 10 % svetovnih emisij CO2 ter močno prispeva k onesnaževanju rek in oceanov z mikroplastiko (1: go.nature.com/3q7nQN2). Modna industrija je ena najbolj hiper-kapitalističnih industrij: proizvaja dobrine za kratkotrajno uporabo, je izjemno globalizirana in deluje v izrazito nepravičnem duhu: delavke in delavci, med katerimi je tudi veliko otrok, so pogosto podplačani_e, okoliščine v katerih delajo pa so zdravju škodljive in celo smrtonosne; poleg pogostih obolenj zaradi dela s kemikalijami je najbolj razvpit primer, ko se je slabo vzdrževana tovarna zrušila in pod sabo pokopala 1134 tekstilnih delavk_cev.

Povezava do originalnega članka

Igralnica za male in velike. Pionirska knjižnica Rotovž gostuje v Vetrinjskem dvoru ob 10.00 uri
2022-04-01 10:00 (Europe/Paris) | Vetrinjski dvor
Igralnica za male in velike. Pripovedovanje, pravljice, pesmi, knjige ter zbirka igrač iz naše Igroteke v druženjih za otroke in njihove spremljevalce.
Pionirska knjižnica Rotovž gostuje v Vetrinjskem dvoru v petek, 1. aprila, ob 10.00 uri (Vetrinjska ulica 30, Maribor).
Vabljeni!
Spoštovane prijateljice in spoštovani prijatelji Mariborske knjižnice, ker želimo, da je obisk naših prireditev in dogodkov še naprej varna in prijetna izkušnja, vas prosimo za sodelovanje in upoštevanje ukrepov:

v prireditvene prostore vstopamo le, če smo zdravi,
upoštevamo varnostno razdaljo,
uporabljamo maske in si razkužimo roke.

Povezava do originalnega članka

Teden eko mode: Transformajca
2022-04-01 15:00 (Europe/Paris) | GT 22 22 Glavni trg Maribor, Upravna enota Maribor, 2000 Slovenia
Delavnica upcyclinga z Društvom Aktiviraj se – Ropotarnica:
Zagotovo se vam po omarah valja več odvečnih majc, T-Shirtov in preden jih med spomladanskim čiščenjem odvržete, vas vabimo, da jim ponudite še eno življenje in majico ali majice, predelate v torbe. Vabljeni tudi, da na delavnico prinesete karkoli, kar bi želeli zakrpati, popraviti, zašiti.
> Prijave zbiramo na: https://forms.gle/g9e1tWLbeyEC8mr59
Teden eko mode: https://gt22.si/teden-eko-mode-eco-fashion-week/

Povezava do originalnega članka

Teden eko mode: Kvačkarije
2022-04-01 18:00 (Europe/Paris) | GT 22 22 Glavni trg Maribor, Upravna enota Maribor, 2000 Slovenia
Delavnica osnov kvačkanja:
Na delavnici se bomo najprej naučile_i osnov kvačanja, potem pa še kvačkanja t.i. »granny squares« vzorcev, ki so osnova za izdelavo številnih izdelkov (npr.: puloverjev, vrečk, podstavkov za skodelico, odej, ipd.).
Za udeležbo ni potrebno nobeno predznanje. Udeleženci_ke lahko s sabo prinesejo kvačke, volno, prejo ali star volnen pulover (da ponovno uporabimo volno). V primeru, da ničesar od naštetega nimate doma, bo na voljo dovolj materiala v izposojo in uporabo tudi na delavnici.
Prijave zbiramo na: https://forms.gle/exFpxwMdubhCmR3L7

Povezava do originalnega članka

Metal Erection XIII
2022-04-01 19:00 (Europe/Paris) | Maribor center / MC Pekarna (Ob železnici 16, Maribor)
Aprila se vrača erekcija! Ja, prav ste slišali. In ne, to ni prvoaprilska šala.
Lani so nam izredne zgodovinske razmere onemogočile normalno izvedbo kovinske erekcije, zato bo letos še toliko bolj udarnejša!
Letošnja že trinajsta edicija bo sledila tradicionalnemu kalupu – »trdota« nastopajočih se bo stopnejvala z vsakim nastopom, od bolj mehikih zvokov, do totalne brezkompromisne trdote, ki gazi vse pred sabo.
Na erekciji si bomo sodbo pisali sami!

Povezava do originalnega članka

Skočiva pod odejo (18. Festival komedije Pekre)
2022-04-01 19:00 (Europe/Paris) | Okolica / Dom kulture Pekre (Bezjakova ulica 4, Limbuš)
KD Pavza , Selnica ob Dravi.
V stanovanju Filipa in Ivane Markl je zelo živahno. Ker se odpravljata na založniško večerjo, njuno odsotnost in prazno stanovanje želijo izkoristiti njuni prijatelji in znanci – Filipov prijatelj in partner Hinko, ki venomer vara svojo ženo, Ivanina prijateljica in Hinkova žena Lina, ki hoče možu vrniti milo za drago, prav tako pa njun notranji opremljevalec Ali Pen, ki se skrivaj sestaja s postavno varuško Silvijo. Situacija se zaplete, ko se začno vsi pari hkrati zbirati v stanovanju … hišni zvonec pa se spet oglasi. Zaradi nenapovedane gostje postane v stanovanju še bolj vroče. Koga bo torej pod kovter spustila gospa Markl?
Avtor: RAY COONEY
Režija: ALEKSANDRA BLAGOJEVIČ
Priredba: STANKA BREZNIK
Producentka: POLONCA PERKUŠ
Scena: ALEKSANDRA BLAGOKEVIČ IN ČLANI DRAMSKE SEKCIJE
Izbor glasbe, efekti in razsvetljava: ALEKSANDRA BLAGOJEVIČ, ŽIGA VUJANOVIČ
Igralci:
ALENKA ŠKERBINEK – Ivana
JANKO STOJKOVIČ – Filip
DARKO ŽUNKO – Ali Pen
EVA ROJ – Lina
JERNEJ MOŽIČ – Hinko
NATAŠA KOPRIVNIKAR – Silvia
DANIJEL JEHART – Valter
MATEJA ŽUNKO – Iva Smeh
Predstava traja: 80 minut
Vstopnice:

cena posamezne vstopnice = 8,00 EUR
Vstopnice bodo na voljo 2 uri pred predstavo v Domu Kulture Pekre.

Obiskovalci se morajo držati priporočil za preprečevanje okužbe z virusom SARS-CoV-2.

Povezava do originalnega članka

ŠtudenTeater: Potica brez rozin
2022-04-01 20:00 (Europe/Paris) | Maribor center / Intimni oder, GT22 (Glavni trg 22, Maribor)
Kakšna je ideja slovenske identitete in na drugi strani kako se kaže slovenska identiteta v resničnem življenju.
Zakaj ima nedelja vonj po praženem krompirju in zakaj je na veselici najbolj osovražen stavek “Ne bom pil.” Iskanje osebnosti Slovenije v evropskem pogledu in še mnoga druga vprašanja, ki bodo ustvarila našo potico, ki je absolutno in relativno brez rozin.
Dober tek!

Nakup vstopnic

Povezava do originalnega članka
